ᱥᱮᱨᱚᱝᱫᱟᱜ

ᱥᱮᱨᱚᱝᱫᱟᱜ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱜᱩᱢᱞᱟ ᱦᱚᱱᱚᱛ ᱨᱮᱱᱟᱜ ᱜᱩᱢᱞᱟ ᱦᱩᱰᱤᱧ ᱦᱟᱹᱴᱤᱧ ᱨᱮ ᱜᱷᱟᱜᱷᱨᱟ ᱥᱤᱰᱤ ᱵᱞᱚᱠ ᱨᱮ ᱢᱤᱫ ᱟᱹᱛᱩ/ᱵᱚᱠᱥᱟᱭᱤᱴ ᱢᱟᱭᱤᱱᱤᱝ ᱛᱟᱞᱢᱟ ᱠᱟᱱᱟ ᱾

ᱚᱛᱱᱚᱜ	

ᱴᱷᱟᱶ                       
ᱥᱮᱨᱚᱝᱫᱟᱜ ᱫᱚ  ᱨᱮ ᱢᱮᱱᱟᱜᱼᱟ ᱾

ᱴᱚᱴᱷᱟ ᱢᱤᱫ ᱧᱮᱱᱮᱞ
ᱥᱟᱶᱛᱮ ᱡᱚᱲᱟᱣ ᱟᱠᱟᱱ ᱱᱚᱠᱥᱟ ᱨᱮ ᱪᱷᱳᱴᱟ ᱱᱟᱜᱽᱯᱩᱨ ᱢᱟᱪᱷᱟ ᱨᱮᱱᱟᱜ ᱮᱛᱚᱢ ᱯᱟᱪᱮ ᱥᱮᱦᱮᱫ ᱨᱮ ᱢᱤᱫᱴᱟᱹᱝ ᱵᱟᱹᱲᱤᱡ ᱵᱷᱟᱲᱟ ᱮᱞᱟᱠᱟ ᱩᱫᱩᱜ ᱮᱫᱟᱭ, ᱡᱟᱦᱟᱸ ᱨᱮ ᱥᱚᱢᱟᱱ ᱪᱮᱛᱟᱱ ᱵᱩᱨᱩ ᱠᱚ ᱢᱮᱱᱟᱜᱼᱟ ᱚᱠᱚᱭ ᱫᱚ ᱯᱟᱴ ᱢᱮᱛᱟᱜᱼᱟ ᱟᱨ ᱢᱤᱫ ᱦᱤᱥ ᱫᱚ ᱞᱮᱣᱦᱟ ᱞᱮᱠᱟᱱ ᱢᱟᱪᱷᱟ ᱢᱮᱱᱟᱜᱼᱟ ᱾ ᱯᱮᱭᱟ ᱢᱩᱬᱩᱛ ᱜᱟᱰᱟ - ᱥᱚᱝᱠ, ᱮᱛᱚᱢ ᱠᱩᱭᱞᱤ ᱟᱨ ᱠᱚᱧᱮ ᱠᱟᱲᱚ - ᱟᱠᱚᱣᱟᱜ ᱟᱭᱢᱟ ᱜᱚᱴᱟᱝ ᱦᱟᱹᱴᱤᱧ ᱜᱟᱰᱟ ᱥᱟᱶᱛᱮ ᱱᱚᱣᱟ ᱴᱚᱴᱷᱟ ᱨᱮ ᱫᱟᱜ ᱪᱟᱵᱟᱜᱼᱟ ᱾ ᱱᱚᱣᱟ ᱵᱩᱨᱩ ᱴᱚᱴᱷᱟ ᱨᱮ ᱵᱚᱠᱥᱟᱭᱤᱴ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱡᱚᱢᱟ ᱢᱮᱱᱟᱜᱼᱟ ᱾ ᱱᱚᱸᱰᱮ ᱙᱓.᱗% ᱦᱚᱲ ᱫᱚ ᱟᱹᱛᱩ ᱴᱚᱴᱷᱟ ᱨᱮ ᱠᱚ ᱛᱟᱦᱮᱸᱱᱟ ᱾

ᱱᱳᱴᱥ: ᱥᱟᱶᱛᱮ ᱮᱢ ᱟᱠᱟᱱ ᱢᱟᱱᱪᱤᱛᱟᱹᱨ ᱨᱮ ᱦᱚᱱᱚᱛ ᱨᱮᱱᱟᱜ ᱠᱤᱪᱷᱩ ᱧᱩᱛᱩᱢᱟᱱ ᱡᱟᱭᱜᱟ ᱠᱚ ᱚᱞ ᱟᱠᱟᱱᱟ ᱾ ᱢᱟᱱᱪᱤᱛᱟᱹᱨ ᱨᱮ ᱪᱤᱱᱦᱟᱹ ᱟᱠᱟᱱ ᱡᱚᱛᱚ ᱴᱷᱟᱶ ᱢᱟᱨᱟᱝ ᱯᱩᱨᱟᱹ ᱥᱠᱨᱤᱱ ᱢᱟᱱᱪᱤᱛᱟᱹᱨ ᱨᱮ ᱥᱮᱞᱮᱫ ᱢᱮᱱᱟᱜᱼᱟ ᱾

ᱦᱚᱲᱞᱮᱠᱷᱟ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱮᱨᱚᱝᱫᱟᱜ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑,᱐᱙᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱕᱖᱒ (᱕᱒%) ᱠᱚᱲᱟ ᱟᱨ ᱕᱒᱖ (᱔᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐ ᱠᱷᱚᱱ ᱖ ᱥᱮᱨᱢᱟ ᱩᱢᱮᱨ ᱨᱮ ᱦᱚᱲ ᱮᱞ ᱫᱚ ᱒᱒᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱥᱮᱨᱚᱝᱫᱟᱜ ᱨᱮ ᱥᱤᱠᱷᱱᱟᱹᱛ ᱟᱠᱟᱱ ᱦᱚᱲ ᱠᱚᱣᱟᱜ ᱞᱮᱠᱷᱟ ᱫᱚ ᱓᱒᱐ ᱦᱚᱲ ᱠᱚ (᱖ ᱥᱮᱨᱢᱟ ᱠᱷᱚᱱ ᱰᱮᱦᱮᱨ ᱩᱢᱮᱨ ᱦᱚᱲ ᱨᱮᱱᱟᱜ ᱓᱗.᱑᱒%) ᱛᱟᱦᱮᱸ ᱠᱟᱱᱟ ᱾

(*ᱯᱟᱹᱨᱥᱤ ᱵᱟᱰᱟᱭ ᱞᱟᱹᱜᱤᱫ ᱜᱷᱟᱜᱷᱨᱟ ᱵᱚᱱᱚᱛ#ᱧᱮᱞ ᱢᱮ ᱯᱟᱹᱨᱥᱤ ᱟᱨ ᱫᱷᱚᱨᱚᱢ)

ᱵᱚᱠᱥᱟᱭᱤᱴ ᱠᱷᱟᱫᱟᱱ
"ᱡᱷᱟᱨᱠᱷᱚᱸᱰ ᱨᱮ ᱵᱚᱠᱥᱟᱭᱤᱴ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱫᱟᱲᱮ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱑᱑᱗.᱕᱔ ᱢᱮᱴᱨᱤᱠ ᱴᱚᱱ (ᱯᱷᱮᱰᱟᱛ-ᱟᱭᱤᱵᱤᱮᱢ, ᱑᱔/᱑/᱒᱐᱐᱕ ᱫᱷᱟᱹᱨᱤᱡ)" ᱢᱮᱱᱟᱜᱼᱟ ᱾ ᱱᱚᱶᱟ ᱡᱚᱢᱟ ᱫᱚ ᱢᱩᱬᱩᱛ ᱞᱮᱠᱟᱛᱮ ᱞᱳᱦᱟᱨᱫᱟᱜᱟ, ᱞᱟᱛᱮᱦᱟᱨ ᱟᱨ ᱜᱩᱢᱞᱟ ᱦᱚᱱᱚᱛ ᱟᱨ ᱚᱱᱟ ᱥᱩᱨ ᱥᱩᱯᱩᱨ ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱾ ᱰᱮᱦᱮᱨ ᱛᱮᱫ ᱵᱩᱨᱩ ᱠᱚ ᱠᱷᱟᱹᱛᱤᱨ ᱱᱚᱣᱟ ᱴᱚᱴᱷᱟ ᱫᱚ ᱵᱟᱭ ᱥᱮᱴᱮᱨ ᱫᱟᱲᱮᱭᱟᱜᱼᱟ ᱾ ᱱᱚᱸᱰᱮ ᱫᱚ ᱱᱟᱯᱟᱭ ᱡᱚᱜᱟᱡᱚᱜᱽ ᱪᱮᱱᱮᱞ ᱠᱚ ᱵᱟᱹᱱᱩᱜᱼᱟ ᱾

᱒᱐᱑᱖-᱑᱗ ᱨᱮ ᱡᱷᱟᱨᱠᱷᱚᱸᱰ ᱨᱮ ᱒,᱒᱘᱙,᱘᱒᱕,᱐᱐᱐ ᱴᱚᱱ ᱵᱚᱠᱥᱟᱭᱤᱴ ᱨᱮᱱᱟᱜ ᱯᱨᱚᱰᱚᱠᱥᱚᱱ ᱦᱩᱭ ᱞᱮᱱᱟ ᱾

ᱵᱚᱠᱥᱟᱭᱤᱴ ᱟᱨ ᱞᱮᱴᱨᱟᱭᱤᱴ (ᱮᱞᱭᱩᱢᱤᱱᱤᱭᱚᱢ ᱟᱭᱚᱥ) ᱵᱤᱥᱩᱱᱯᱩᱨ ᱵᱞᱚᱠ ᱨᱮᱱᱟᱜ ᱟᱢᱛᱤᱯᱟᱹᱱᱤ, ᱞᱚᱝᱰᱟᱴᱚᱱᱨ, ᱪᱤᱨᱳᱰᱤᱦ, ᱡᱟᱞᱤᱢ, ᱱᱟᱨᱢᱟ, ᱵᱟᱦᱟᱜᱟᱨᱟ ᱟᱨ ᱜᱩᱨᱫᱟᱨᱤ ᱟᱹᱛᱩ ᱠᱚᱨᱮ, ᱪᱟᱹᱭᱱᱯᱩᱨ ᱵᱞᱚᱠ ᱨᱮ ᱞᱚᱝᱴᱟᱸᱨ, ᱞᱩᱯᱩᱝᱯᱟᱴ ᱟᱨ ᱪᱷᱳᱴᱟ-ᱟᱜᱤᱭᱟᱛᱩ ᱟᱨ ᱜᱷᱟᱜᱷᱨᱟ ᱵᱞᱚᱠ ᱨᱮ ᱦᱟᱱᱨᱩᱯ, ᱥᱮᱨᱚᱝᱫᱟᱜ ᱟᱨ ᱡᱟᱞᱤᱢ ᱠᱚᱨᱮ ᱧᱟᱢᱚᱜᱼᱟ ᱾ ᱵᱚᱠᱥᱟᱭᱤᱴ ᱠᱷᱟᱫᱟᱱ ᱨᱮᱱᱟᱜ ᱜᱩᱴ ᱮᱞ ᱫᱚ ᱵᱟᱨᱜᱮᱞ ᱢᱤᱫ ᱜᱚᱴᱟᱝ ᱢᱮᱱᱟᱜᱼᱟ" ᱾

ᱜᱩᱢᱞᱟ ᱦᱚᱱᱚᱛ ᱨᱮ ᱠᱷᱟᱫᱟᱱ ᱠᱚ ᱫᱚ ᱢᱮᱱᱩᱣᱟᱞ/ᱥᱮᱢᱤ-ᱢᱮᱠᱟᱱᱤᱠᱟᱞ ᱦᱚᱨᱟ ᱛᱮ ᱪᱟᱹᱞᱩᱜ ᱠᱟᱱᱟ ᱾ ᱵᱞᱟᱥᱴᱤᱝ ᱛᱟᱭᱚᱢ, ᱠᱷᱟᱫᱟᱱ ᱨᱮ ᱵᱟᱹᱜᱤ ᱟᱠᱟᱱ ᱢᱮᱬᱦᱮᱫ ᱠᱷᱚᱱ ᱵᱚᱠᱥᱟᱭᱤᱴ ᱨᱮᱱᱟᱜ ᱢᱮᱱᱩᱣᱟᱞ ᱵᱟᱪᱷᱟᱣ ᱟᱨ ᱥᱟᱭᱡᱤᱝ ᱦᱩᱭᱩᱜ ᱠᱟᱱᱟ ᱾

ᱥᱟᱜᱟᱲᱚᱢ
ᱵᱚᱠᱥᱟᱭᱤᱴ ᱫᱚ ᱜᱩᱢᱞᱟ ᱟᱨ ᱞᱳᱦᱟᱨᱫᱟᱜᱟ ᱦᱚᱱᱚᱛ ᱨᱮᱱᱟᱜ ᱠᱷᱟᱫᱟᱱ ᱠᱷᱚᱱ ᱢᱩᱨᱤ ᱟᱨ ᱨᱮᱱᱩᱠᱩᱴ ᱨᱮᱱᱟᱜ ᱦᱤᱸᱰᱟᱞᱠᱳ ᱠᱟᱹᱨᱜᱟᱲ ᱨᱮᱱᱟᱜ ᱯᱞᱟᱱᱴ ᱨᱮ ᱴᱨᱟᱠ ᱛᱮ ᱠᱚ ᱥᱟᱜᱟᱲ ᱮᱫᱟ ᱾ ᱱᱮᱛᱟᱨᱦᱟᱴ-ᱵᱤᱥᱩᱱᱯᱩᱨ-ᱜᱷᱟᱜᱷᱨᱟ-ᱞᱳᱦᱟᱨᱰᱟᱜᱟ ᱦᱚᱨ ᱨᱮ ᱥᱟᱭ-ᱥᱟᱭ ᱴᱨᱟᱠ ᱵᱚᱠᱥᱟᱭᱤᱴ ᱦᱟᱛᱟᱣ ᱠᱟᱛᱮ ᱪᱟᱞᱟᱜ ᱠᱟᱱᱟ ᱾ ᱢᱮᱱᱠᱷᱟᱱ ᱒᱐᱐᱙ ᱥᱮᱨᱢᱟ ᱨᱮ, ᱡᱚᱠᱷᱚᱱ ᱢᱟᱣᱳᱣᱟᱫᱤ ᱫᱚ ᱜᱷᱟᱜᱷᱨᱟ ᱵᱞᱚᱠ ᱨᱮ ᱠᱤᱪᱷᱩ ᱜᱟᱹᱰᱤ ᱠᱚᱨᱮ ᱥᱮᱸᱜᱮᱞ ᱠᱚ ᱞᱟᱜᱟᱣ ᱠᱮᱫᱼᱟ, ᱩᱱ ᱚᱠᱛᱚ ᱜᱩᱢᱞᱟ ᱦᱚᱱᱚᱛ ᱨᱮᱱᱟᱜ ᱥᱮᱨᱚᱝᱫᱟᱜ ᱟᱨ ᱜᱩᱨᱫᱟᱨᱤ ᱟᱨ ᱞᱳᱦᱟᱨᱫᱟᱜᱟ ᱦᱚᱱᱚᱛ ᱨᱮᱱᱟᱜ ᱵᱟᱜᱽᱨᱩ ᱟᱨ ᱯᱟᱠᱷᱨᱤ ᱨᱮ ᱢᱮᱱᱟᱜ ᱦᱤᱸᱰᱟᱞᱠᱳ ᱠᱷᱟᱫᱟᱱ ᱨᱮ ᱜᱷᱚᱴᱚᱱ ᱦᱩᱭ ᱞᱮᱱᱟ ᱾

ᱥᱟᱹᱠᱷᱭᱟᱹᱛ 

ᱛᱷᱚᱠ:ᱜᱩᱢᱞᱟ ᱦᱚᱱᱚᱛ ᱨᱮᱱᱟᱜ ᱟᱹᱛᱩ ᱠᱚ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮ ᱠᱷᱟᱫᱟᱱ ᱜᱟᱶᱛᱟ ᱠᱚ